Diari Oficial de la Generalitat Valenciana


Sumari del DOGV 7172, del 13-12-2013 (2013/11092)

RESOLUCIÓ de 25 de novembre de 2013, de la Conselleria d'Hisenda i Administració Pública, per la qual s'eleva a definitiva la llista provisional de persones admeses i excloses a les proves selectives d'accés al subgrup C1, sector administració especial, educador/a d'Educació Especial, torn de promoció interna, Convocatòria 10/10, i es convoca les persones admeses a la realització de l'exercici.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7172

Data del DOGV
:   13-12-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/11658


Data del document
:   25-11-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 25 de novembre de 2013, de la Conselleria d'Hisenda i Administració Pública, per la qual s'eleva a definitiva la llista provisional de persones admeses i excloses a les proves selectives d'accés al subgrup C1, sector administració especial, educador/a d'Educació Especial, torn de promoció interna, Convocatòria 10/10, i es convoca les persones admeses a la realització de l'exercici. [2013/11500]  
D'acord amb el que establix l'article 10.2 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública, i amb la base 7.5 de l'Orde 14/2011, de 21 de març, de la Conselleria de Justícia i Administracions Públiques, per la qual es convoquen proves selectives d'accés al subgrup C1, sector administració especial, educador/a d'Educació Especial, torn de promoció interna, Convocatòria 10/10 (DOCV 6501, 13.04.2011), resolc:  
  
Primer  
Elevar a definitiva la llista provisional de persones admeses i excloses a la Convocatòria 10/10, de 31 d'octubre de 2012, publicada en el Diari Oficial de la Comunitat Valenciana número 6903, de 15 de novembre de 2012, una vegada vistes les reclamacions i esmenats els defectes, la llista esmentada queda com seguix:  
Annex I: persones aspirants admeses.  
Annex II: persones aspirants excloses.  
  
Segon  
En compliment del que establix el I Pla d'Igualtat entre Dones i Hòmens de l'Administració de la Generalitat 2010-2012, es publica el nombre d'instàncies presentades per cada sexe i que s'indica en l'annex III de la present resolució.  
  
Tercer  
Convocar totes les persones aspirants admeses, a la realització del exercici que tindrà lloc el pròxim dia 1 de març de 2014 (dissabte), a les 10.00 hores a l'Aulari Nord del Campus dels Tarongers, avinguda dels Tarongers, s/n, de València.  
L'orde de crida dels aspirants començarà amb la lletra V, d'acord amb el resultat del sorteig celebrat el dia 24 de setembre de 2010 (DOCV 6376, de 14.10.2010).  
Les persones admeses hauran d'acreditar la seua personalitat per mitjà de la presentació del DNI, del NIE, del passaport o del permís de conduir en el moment de ser cridades a les aules on es realitze l'exercici corresponent a la present convocatòria, sense que per a este efecte siguen vàlides les fotocòpies compulsades dels dits documents, així com de l'exemplar per a la persona interessada de la sol·licitud d'admissió a les proves.  
També hauran de portar necessàriament bolígraf.  
D'acord amb el que disposa la base 9.2 de la Convocatòria 10/10 les persones admeses perdran el seu dret quan es personen en els llocs de celebració quan ja s'hagen iniciat les proves o per la inassistència a estes, encara que es dega a causes justificades.  
  
  
Quart  
Contra esta resolució, que posa fi a la via administrativa, es podrà interposar recurs contenciós administratiu en el termini de dos mesos comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.  
  
València, 25 de novembre de 2013.- El conseller d'Hisenda i Administració Pública: Juan Carlos Moragues Ferrer.